Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11120

d) A felszállás végrehajtásának megkezdésekor vagy a leszállási illetve bármely kijelölt kitérő helikopter repülőtéren az érkezés várható időpontjában a forgószárnyas légijármű számított tömege semmi esetre se haladja meg a legnagyobb engedélyezett tömeget, amely megfelel a 16. Annex I. kötet zajszint minősítési előírásainak kivéve, ha különleges körülmények között, bizonyos üzemeltetési helyeken, ahol zajszint probléma nem jelentkezik, erre az érintett állam illetékes hatósága – amelyben az üzemeltetési hely elhelyezkedik – külön engedélyt ad. 3.2.7.1 Felszállási és kezdeti emelkedési szakasz 3.2.7.1.1 Az 1. teljesítmény osztályú forgószárnyas légijármű – A forgószárnyas légijármű a felszállási elhatározási ponton vagy ez előtt bekövetkező kritikus hajtómű meghibásodás esetén képes legyen a felszállás megszakítására valamint a megállásra a rendelkezésre álló megszakított felszállási területen belül. Amennyiben a meghibásodás a felszállási elhatározási ponton vagy ez után következik be, a forgószárnyas légijármű képes legyen a felszállás folytatására és a repülési pályán levő összes akadály feletti biztonságos magasságra történő emelkedésre addig, amíg olyan helyzetbe kerül, hogy eleget tud tenni a 3.2.7.2.1 pont előírásának. 3.2.7.1.2 A 2. teljesítmény osztályú forgószárnyas légijármű – A forgószárnyas légijármű összes működő hajtóművével képes legyen a repülési pályán levő összes akadály felett megfelelő elkülönítés tartására egészen addig, amíg olyan helyzetbe kerül, hogy eleget tud tenni a 3.2.7.2.1 pont előírásának. Amennyiben a felszállás után meghatározott pont elérését követően bármely időpontban kritikus hajtómű meghibásodás következik be, a forgószárnyas légijármű képes legyen a felszállás folytatására és a repülési pályán levő összes akadály feletti biztonságos magasságra történő emelkedésre addig, 2007/70/II. szám amíg olyan helyzetbe kerül, hogy eleget tud tenni a 3.2.7.2.1 pont előírásának. A felszállás után meghatározott pont elérése előtt bekövetkező hajtómű meghibásodás esetén a forgószárnyas légijármű kényszerleszállás végrehajtására kényszerülhet és ezért erre az esetre a 3.1.2 pont előírása alkalmazandó. 3.2.7.1.3 A 3. teljesítmény osztályú forgószárnyas légijármű – A forgószárnyas légijármű összes működő hajtóművével képes legyen a repülési pályán levő összes akadály felett megfelelő elkülönítés tartására egészen addig, amíg olyan helyzetbe kerül, hogy eleget tud tenni a 3.2.7.2.2 pont előírásának. A repülési pálya bármely pontján bekövetkező hajtómű meghibásodás esetén a forgószárnyas légijármű kényszerleszállás végrehajtására kényszerülhet és ezért erre az esetre a 3.1.2 pont előírása alkalmazandó. 3.2.7.2 Útvonalon 3.2.7.2.1 Az 1. és 2. teljesítmény osztályú forgószárnyas légijármű – A forgószárnyas légijármű az útvonalrepülés bármely pontján bekövetkező kritikus hajtómű meghibásodás esetén képes legyen a repülés folytatására a repülési útvonal legalacsonyabb tengerszint feletti repülési magassága alá történő süllyedés nélkül olyan üzemeltetési helyig, amelyen eleget tudnak tenni a 3.2.7.3.1 (1. teljesítmény osztály) vagy a 3.2.7.3.2 (2. teljesítmény osztály) pontok előírásának. Amennyiben a forgószárnyas légijármű három vagy több hajtóművel rendelkezik, az útvonal bármely részén, ahol az alkalmas közbenső üzemeltetési hely elhelyezkedése és a repülés teljes időtartama olyan, hogy egy második hajtómű meghibásodás valószínűségét a jelen fejezet előírásaiba foglalt általános repülésbiztonsági szint fenntartása érdekében figyelembe kell venni, a forgószárnyas légijármű bármely két hajtómű meghibásodása esetén képes legyen a repülés folytatására egy alkalmas üzemeltetési helyig és ott a leszállás végrehajtására. 3.2.7.2.2 A 3. teljesítmény osztályú forgószárnyas légijármű – A forgószárnyas légijármű összes működő hajtóművével képes legyen a repülés folytatására tervezett útvonalán vagy meghatározott kitérő repülési útján az útvonal legalacsonyabb tengerszint feletti repülési magassága alá történő süllyedés nélkül. A repülési pálya bármely pontján bekövetkező hajtómű meghibásodás esetén a forgószárnyas légijármű kényszerleszállás végrehajtására kényszerülhet és ezért erre az esetre a 3.1.2 pont előírása alkalmazandó. 3.2.7.3 Megközelítési és leszállási szakasz 3.2.7.3.1 Az 1. teljesítmény osztályú forgószárnyas légijármű – A megközelítési és leszállási szakasz bármely pontján a leszállási elhatározási pont előtt bekövetkező kritikus hajtómű meghibásodás esetén a forgószárnyas légijármű a repülési útvonalon levő összes akadály biztonságos elkülönítési magasságon történő átrepülése után képes legyen a célállomáson és bármely kitérőn leszállni valamint a rendelkezésre álló leszállási távolságon belül megállni, vagy megszakított megközelítést végrehajtani és a 3.2.7.1.1 pont előírásának megfelelően a repülési útvonalon levő összes akadály felett biztonságos elkülönítés tartásával repülni. Amennyiben a hajtómű meghibásodás a leszállási elhatározási pont után következik be, a forgószárnyas légijármű képes legyen leszállni és a rendelkezésre álló leszállási távolságon belül megállni. 3.2.7.3.2 A 2. teljesítmény osztályú forgószárnyas légijármű – A forgószárnyas légijármű összes működő hajtóművével a repülési útvonalon levő összes akadály biztonságos elkülönítési magasságon történő átrepülése után képes legyen a célállomáson és bármely kitérőn leszállni valamint a rendelkezésre álló leszállási távolságon belül megállni, vagy megszakított megközelítést végrehajtani és a 3.2.7.1.2 pont előírásának megfelelően a repülési útvonalon levő összes akadály felett biztonságos elkülönítés tartásával repülni. Ha a kritikus hajtómű meghibásodás a leszállás előtt meghatározott pont elérése előtt következik be, ugyancsak a fentiek alkalmazandók. A meghatározott pont elérése után bekövetkező hajtómű meghibásodás esetén a forgószárnyas légijármű kényszerleszállás végrehajtására kényszerülhet és ezért erre az esetre a 3.1.2 pont előírása alkalmazandó. 2007/70/II. szám 3.2.7.3.3 A 3. teljesítmény osztályú forgószárnyas légijármű – A forgószárnyas légijármű összes működő hajtóművével a repülési útvonalon levő összes akadály biztonságos elkülönítési magasságon történő átrepülése után képes legyen a célállomáson és bármely kitérőn leszállni valamint a rendelkezésre álló leszállási távolságon belül megállni, vagy megszakított megközelítést végrehajtani és a 3.2.7.1.3 pont előírásának megfelelően a repülési útvonalon levő összes akadály felett biztonságos elkülönítés tartásával repülni. A repülési pálya bármely pontján bekövetkező hajtómű meghibásodás esetén a forgószárnyas légijármű kényszerleszállás végrehajtására kényszerülhet és ezért erre az esetre a 3.1.2 pont előírása alkalmazandó. Megjegyzés: A fenti előírásokban jelzett és az összes forgószárnyas légijármű teljesítmény osztályhoz alkalmazható "biztonságos elkülönítés"-t az A. Mellékletben található példákkal mutatjuk be. 3.3 Akadály adatok 3.3.1 Tegyék közzé az akadályokra vonatkozó adatokat, hogy a járató kidolgozhassa 3.2.7.1 és 3.2.7.3 pontok előírásainak megfelelő eljárásait. Megjegyzés: Bizonyos akadály adatok közzétételének módszerei a 4. és 15. Annex-ekben találhatók. 3.3.2 A járató a 3.2.7.1 és 3.2.7.3 pontok előírásainak teljesítése alkalmával vegye figyelembe a térképek pontosságát. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes